A természettudományi szakosztálynak ülése 1912-ben. 
Első ülés 1912. október 14-én. 
Dr Pantocsek József elnök szívélyes szavakkal üd- 
vözli a szép számban megjelent tagokat s felkéri dr. K o v á ts 
Lajos titkárt, jelentésének megtevésére, minek felszólított eleget 
is tesz s referál a fölmerült egyesületi ügyekről. 
Majd megalakul a természettudományi szakosztály, mely- 
nek elnöke Polikeit Károly, a tagok üdvözlése s a gyűlés meg- 
nyitása után a napirend értelmében felkéri dr. Pantocsek József, 
m. kir. áll. kórházi igazgatót, jelzett előadásának megtartására : 
„A Fertő tó Bacillaria életéről. Botanikai irodalom bemutatása“ 
cirnen. Az előadásnak rövid tartalma és menete az alábbiakban 
jelezhető. Mindenek előtt alapos irodalmi ismertelést nyújt ez 
egysejtű lényekről, főleg hazai vonatkozásaiban. 
E mikroorganizmusok kovapáncéljainak elragadó szépségű 
rajzai tudósokat, műkedvelőket egyaránt serkentettek tanul- 
mányozásra. Irodalmunknak e kérdésben való hézagossága, 
sőt elmaradottsága buzdította előadót, hogy hazánk legsajá- 
tosabb tavának, a Fertőnek kovamoszataival tüzetesebben fog- 
lalkozzék, s 16 éves észleléseit leírva, természettudományi év- 
könyvünkben publikálja. 
Munkájában csakis az általa vizsgált fajok leírására szorít- 
kozik az egyedek rajzainak közlésével. A tőle megállapított 
fajok száma 144. Ezek közül a Carnegia új nem és a Nitzschia 
Oestrupii új faj különösen kiemelendő. 
A művében felsorolt fajok csakis elegyes vizben élő 
kovamoszatok, amelyek arról tanúskodnak, hogy ezen saját- 
ságos vizi medence a pontusi vagy sarmat tenger maradványa. 
Majd említést tesz más elegyes vizi medencék kovamoszatairól, 
amelyek a Fertőéhez hasonlók. Ismerteti a Fertő földrajzi fek- 
Orv.-Term. Egy. XXXJI. Uj. f. XXllI.) k. 4 
